**Janne Miika Matteus Kuokkanen** (s. 25. toukokuuta 1998 Oulunsalo) on suomalainen jääkiekkoilija. Hän on pelipaikaltaan vasen laitahyökkääjä, mutta Kuokkanen osaa pelata myös keskellä. Hän on pelannut urallaan aiemmin myös NHL:ää Carolina Hurricanesissa ja New Jersey Devilsissa yhteensä 119 runkosarjaottelua tehopistein 14+28=42.

Ura
---

### Seuraura

#### Juniorivuodet

Kuokkanen on Laser HT:n (myöhemmin myös Kiekko-Laser) kasvatti. Hän oli kaudella 2011–2012 seuran C-nuorten paras pistemies sekä I-divisioonan karsinnoissa tehoilla 6+8=14 että II-divisioonan runkosarjassa tehoilla 15+22=37. Kaudella 2012–2013 Kuokkanen nousi joukkueen varakapteeniksi. Hän osallistui kauden aikana myös yhtenä viidestä suomalaispelaajasta IIHF Development Campiin.

Kaudeksi 2013–2014 Kuokkanen siirtyi Oulun Kärppien junioreihin. Hän pelasi pääosan kaudestaan seuran B-nuorissa, joiden sisäisen piste-, maali- ja syöttöpörssin Kuokkanen voitti tehoilla 26+27=53. Hän oli myös kevään 2014 pudotuspeleissä Kärppien paras pistemies ja maalintekijä tehoilla 5+2=7. Kuokkanen palkittiin kauden päätteeksi B-nuorten SM-sarjan tehopelaajana Janne Ojanen -palkinnolla. Hän vahvisti kauden aikana myös seuran C-nuoria, joissa Kuokkanen voitti kauden päätteeksi SM-hopeaa. Hän voitti C-nuorten SM-sarjan pudotuspelien piste- ja maalipörssin tehoilla 16+10=26. Kauden 2014–2015 Kuokkanen pelasi 16-vuotiaana suurimmaksi osaksi Kärppien A-nuorissa, jossa hän teki 35 runkosarjaottelussa 15 tehopistettä. Kuokkanen pelasi osan kaudestaan myös seuran B-nuorissa, jossa hän voitti kauden päätteeksi Suomenmestaruuden.

#### Debyytti miesten peleissä

Ak Bars Kazan varasi Kuokkasen toisella kierroksella 38. pelaajana KHL:n varaustilaisuudessa 2015. Kaudella 2015–2016 hän sai Kärppien A-nuorista eniten syöttöpisteitä ja toiseksi eniten tehopisteitä tehoilla 22+31=53. Kuokkanen pelasi 27. helmikuuta 2016 ensimmäisen miesten pelinsä lainasopimuksella Mestis-joukkue Kajaanin Hokissa ottelussa Rovaniemen Kiekkoa vastaan. Hän teki Hokin 6–0-voittoon päätteessä ottelussa tehot 1+1=2. Kuokkasen kanssa samassa ketjussa pelasi myös Kärppien A-nuorista tutut Tino Metsävainio ja Sami Pekkala. Kuokkanen vahvisti kauden aikana myös Kärppien B-nuoria, joissa hän voitti kauden päätteeksi Suomenmestaruuden.

Kuokkanen debytoi kauden 2015–2016 aikana myös Kärppien SM-liigajoukkueessa, kun hän pääsi kokoonpanoon runkosarjan viimeisellä kierroksella vieraissa Pelicansia vastaan. Hänet merkittiin joukkueen kakkosketjuun Mika Niemen ja Juuso Ikosen rinnalle. Hän teki ottelussa kaksi maalia. joista ylivoimalla syntynyt ensimmäinen maali jäi Kärppien 1–4-voittoon päättyneen ottelun voittomaaliksi. Kuokkanen valittiin myös Alumnien tähtien ykköstähdeksi. Hänen kahden maalin iltaansa liittyi erikoisuus, sillä Kärppien Aku Kestilä onnistui vuotta aiemmin kauden 2014–2015 runkosarjan päätöskierroksella kahdesti maalinteossa myös liigadebyytissään vieraissa Pelicansia vastaan. Heitä aiemmin kaksi maalia SM-liigadebyytissään ovat tehneet vain Petri Varis ja Thomas Sjögren. Kesäkuussa 2016 Kuokkanen teki Kärppien kanssa kolmivuotisen SM-liigasopimuksen.

#### NHL-varaus ja siirtyminen OHL:ään

Carolina Hurricanes varasi Kuokkasen toisella kierroksella 43. pelaajana vuoden 2016 NHL:n varaustilaisuudessa. Samana kesänä OHL-joukkue London Knights varasi hänet 56. pelaajana CHL:n varaustilaisuudessa. Kuokkanen siirtyi OHL:ään kaudeksi 2016–2017. Hän jakoi tehoilla 26+36=62 Knightsin sisäisen maalipörssin kolmannen sijan ja sijoittui sisäisessä pistepörssissä neljänneksi. Pudotuspeleissä Kuokkanen oli joukkueen paras pistemies ja maalintekijä tehoilla 10+6=16. Maaliskuussa 2017 hän teki kolmivuotisen NHL-tulokassopimuksen Carolina Hurricanesin kanssa, ja OHL-kautensa jälkeen hän siirtyi AHL-joukkue Charlotte Checkersin vahvuuteen. Hän pelasi joukkueessa yhden pudotuspeliottelun.

#### Siirtyminen Carolina Hurricanesin organisaatioon

Syksyn 2017 harjoitusleirin päätteeksi Kuokkanen otti yllättäen paikan Carolina Hurricanesin NHL-kauden 2017–2018 avauskokoonpanosta. Hän teki NHL-debyyttinsä runkosarjan avauskierroksella 7. lokakuuta Minnesota Wildia vastaan. Kuokkanen merkittiin Hurricanesin kolmosketjun oikeaan laitaan Derek Ryanin ja Jeff Skinnerin viereen. Hän sai ottelussa jääaikaa 9.51 minuuttia. Kuokkanen pelasi alkukaudella neljä NHL-ottelua, mutta hän seurasi osan alkukauden otteluista myös katsomon puolelta, kunnes lokakuun lopulla Kuokkanen lähetettiin AHL-joukkue Charlotte Checkersiin. Hän pelasi siellä loppukauden ja teki tulokaskautensa aikana 60 runkosarjaottelussa tehot 11+29=40 ja kahdeksassa pudotuspeliottelussa tehot 3+1=4.

Syksyn 2018 harjoitusleirin päätteeksi Hurricanes lähetti Kuokkasen farmijoukkue Charlotte Checkersiin. Hänet nostettiin kauden 2018–2019 aikana ensimmäisen kerran NHL:ään joulukuussa, kun Jordan Staal loukkaantui. Kuokkanen pelasi NHL:ssä kauden aikana seitsemän runkosarjaottelua ilman tehopisteitä. Checkersin AHL-joukkueessa hän teki 48 runkosarjaottelussa tehot 12+26=38. Kuokkanen nimettiin AHL:n tähdistöotteluun, mutta hän joutui jättämään tapahtuman kuitenkin väliin loukkaantumisen vuoksi. Kuokkasen kausi todettiin lopulta leikkaushoitoa vaatineen vamman myötä päättyneeksi maaliskuussa 2019. Charlotte Checkersin kausi päättyi Calder Cup-mestaruuteen, ja Kuokkanen pelasi riittävästi runkosarjaotteluita, jotta hänet voitiin lukea mestariksi.

#### Kauppaus New Jersey Devilsiin ja läpimurto NHL:ään

Hurricanes lähetti Kuokkasen syksyn 2019 harjoitusleirin päätteeksi jälleen farmijoukkue Charlotte Checkersiin. Hän johti joukkueen sisäistä pistepörssiä tehoilla 12+30=42, kunnes NHL:n siirtotakarajalla helmikuussa 2020 Hurricanes kauppasi Kuokkasen, puolustaja Fredrik Claessonin ja kesän 2020 ehdollisen neljännen kierroksen varausvuoron vaihdossa puolustaja Sami Vataseen. Kuokkanen pelasi loppukaudella neljä ottelua AHL-joukkue Binghamton Devilsissa ja hän sai tililleen myös yhden NHL-ottelun New Jerseyssa, kunnes koronaviruspandemia keskeytti kauden maaliskuussa 2020.

Syksyllä 2020 Kuokkanen harjoitteli Kärppien SM-liigajoukkueen mukana. Syyskuussa 2020 New Jersey Devils lainasi hänet joukkueeseen alustavasti marraskuun maaottelutaukoon saakka voimassa olevalla sopimuksella. Kärppien urheilutoimenjohtaja Harri Ahon mukaan Kärpillä oli tarve lainapelaajalle, kun Aku Räty loukkaantui. Kuokkanen pelasi joukkueessa 16 ottelua tehopistein 3+4=7, kunnes joulukuussa hän matkusti takaisin Devilsin organisaatioon. Kuokkanen otti tammikuun 2021 harjoitusleirin päätteeksi paikan seuran NHL-kauden 2020–2021 avauskokoonpanosta. Hän teki NHL-uransa avausmaalin kauden kahdeksannessa ottelussaan 30. tammikuuta 2021 vieraissa Buffalo Sabresia vastaan. 16. helmikuuta 2021 vierasottelussa New York Rangersia vastaan Kuokkanen teki kolme syöttöpistettä, joista viimeisimmällään hän syötti Nick Merkleyn tekemän voittomaalin. Kuokkanen valittiin ottelun ykköstähdeksi. Hänestä tuli Devilsin seurahistorian kuudes kolme syöttöpistettä yhdessä vierasottelussa tehnyt tulokas. Edellisen kerran tempussa onnistui Brian Gionta vuonna 2002. 14. maaliskuuta 2021 Kuokkanen onnistui maalinteossa jo neljännessä ottelussa peräkkäin, jolloin hän sivusi Devilsin 2000-luvun tulokkaiden maaliputkiennätystä, joka oli Nico Hischierin hallussa kaudelta 2017–2018. Vähintään neljässä peräkkäisessä ottelussa seuran tulokkaista maalinteossa on onnistunut kaikkiaan vain viisi muuta pelaajaa. Kuokkanen jakaa kaikkien aikojen tilaston kolmossijan, jossa hänen edellään jaetulla kärkisijalla ovat vain Wilf Paiement (Colorado Rockies -nimen alla kaudella 1974–1975) ja Barry Beck (Kansas City Scouts -nimen alla kaudella 1977–1978) kuuden ottelun maaliputkillaan. Kaikkiaan Kuokkanen teki varsinaisen NHL:n tulokaskautensa aikana 50 runkosarjaottelussa tehot 8+17=25.

Elokuussa 2021 Kuokkanen teki Devilsin kanssa kaksivuotisen, yksisuuntaisen ja yhteensä 3,65 miljoonan dollarin arvoisen jatkosopimuksen. Hänen kautensa osoittautui kuitenkin vaikeaksi ja Kuokkanen putosi kauden edetessä joukkueen ketjuhierarkiassa aina nelosketjuun. Hän teki runkosarjassa lopulta vain 17 tehopistettä. Heinäkuussa 2022 Devils asetti Kuokkasen ehdottomalle siirtolistalle ostaakseen hänen sopimuksensa ulos. Lopulta mikään toinen NHL-seura ei napannut häntä vuorokauden kuluessa.

Reilut kaksi viikkoa NHL-sopimuksensa purkamisen jälkeen Kuokkanen teki kauden 2022–2023 kattavan sopimuksen Sveitsin National Leaguessa pelaavan Fribourg-Gottéronin kanssa. Kaudeksi 2023–2024 hän siirtyi vuoden mittaisella sopimuksella Ruotsin SHL-liigan Malmö Redhawksiin.

### Maajoukkueura

Kuokkanen pelasi alle 20-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Suomen varakapteenina. Kuokkanen pelasi myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden.

Kuokkanen pelasi myös alle 18-vuotiaiden Ivan Hlinkan muistoturnauksessa vuonna 2015. Hän voitti turnauksen syöttöpörssin ja Suomen sisäisen pistepörssin voiton kuudella syöttöpisteellään. Kuokkanen edusti myös alle 17-vuotiaiden maajoukkuetta World U-17 Hockey Challengessa marraskuussa 2014 sekä Euroopan nuorten olympiafestivaaleilla vuonna 2015, jolloin hän voitti pronssia. Yhteensä Kuokkanen on pelannut 30 nuorten ja 38 poikien maaottelua.

Suomen A-maajoukkueessa Kuokkanen on pelannut 12 ottelua tehopistein 2+1=3. Hän teki A-maajoukkuedebyyttinsä Swiss Ice Hockey Gamesin toisessa ottelussa 17. joulukuuta 2022 hänen sen hetkisen seuransa kotikaupungissa Sveitsin Fribourgissa Ruotsia vastaan. Kuokkanen merkittiin Suomen nelosketjun vasempaan laitaan toisen debytantin, Tommi Tikan sekä Iiro Pakarisen viereen. Ensimmäisen A-maajoukkuemaalinsa hän teki Nordic Cupissa 20. huhtikuuta 2023 Vaasassa ylivoimalla Tanskaa vastaan. Kuokkasen osuma jäi Suomen 3–1-voittoon päättyneen ottelun voittomaaliksi. Hänet palkittiin joukkueensa ottelun parhaana pelaajana.

Pelityyli
---------

Kuokkasta on luonnehdittu nopeaksi kahden suunnan hyökkääjäksi, jolla ei ole suuria heikkouksia. Hänellä on kuitenkin vaikeuksia kaksinkamppailuissa ja aloituksissa.

Carolina Hurricanesin kykyjenetsijän Joni Pitkäsen mukaan Kuokkanen osaa rakennella peliä erinomaisesti. *Jatkoaika.comin* Jere Korkalainen puolestaan kuvaili Kuokkasen syöttövalikoimaa ylivertaiseksi tammikuussa 2018 kirjoittamassaan kolumnissa.

Kuokkanen viihtyy, kun hän saa tulla hyökkäyksiin toisesta aallosta ja hakea maalintekopaikkoja taustalta. Korkalaisen mukaan häntä "ei ole tarkoitettu kaksinkamppailuihin tai hyökkäyksien päättäjäksi maalinedustalle". Kuokkasen pelaajaprofiili ei sovellu myöskään avauspelaamiseen, vaikka häntä peluutetaankin satunnaisesti keskushyökkääjän positiolla.

Pitkänen on verrannut Kuokkasta Valtteri Filppulaan. Faneille.com -sivuston toimittaja Toni Rajamäen mielestä hän muistuttaa pelityyliltään Sebastian Ahoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Kärpät | A-SM | 35 | 3 | 12 | 15 | 16 | – | – | – | – | – |
| 2015–2016 | Kärpät | A-SM | 47 | 22 | 31 | 53 | 53 | 3 | 0 | 1 | 1 | 2 |  |  |  |  |  |  | U18 | 7 | 3 | 4 | 7 | 4 |
|  | Kärpät | SM-liiga | 1 | 2 | 0 | 2 | 0 | – | – | – | – | – |
|  | Hokki | Mestis | 1 | 1 | 1 | 2 | 2 | – | – | – | – | – |
| 2016–2017 | London Knights | OHL | 60 | 26 | 36 | 62 | 14 | 14 | 10 | 6 | 16 | 2 |  |  |  |  |  |  | JMM | 6 | 0 | 1 | 1 | 2 |
|  | Charlotte Checkers | AHL | – | – | – | – | – | 1 | 0 | 0 | 0 | 0 |
| 2017–2018 | Carolina Hurricanes | NHL | 4 | 0 | 0 | 0 | 0 | – | – | – | – | – |  |  |  |  |  |  | JMM | 5 | 0 | 2 | 2 | 0 |
|  | Charlotte Checkers | AHL | 60 | 11 | 29 | 40 | 16 | 8 | 3 | 1 | 4 | 2 |
| 2018–2019 | Carolina Hurricanes | NHL | 7 | 0 | 0 | 0 | 4 | – | – | – | – | – |
|  | Charlotte Checkers | AHL | 48 | 12 | 26 | 38 | 16 | – | – | – | – | – | Calder Cup |
| 2019–2020 | Charlotte Checkers | AHL | 52 | 12 | 30 | 42 | 16 | – | – | – | – | – |
|  | New Jersey Devils | NHL | 1 | 0 | 0 | 0 | 0 | – | – | – | – | – |
|  | Binghamton Devils | AHL | 4 | 3 | 3 | 6 | 2 | – | – | – | – | – |
| 2020–2021 | Kärpät | SM-liiga | 16 | 3 | 4 | 7 | 2 | – | – | – | – | – |
|  | New Jersey Devils | NHL | 50 | 8 | 17 | 25 | 14 | – | – | – | – | – |
| 2021–2022 | New Jersey Devils | NHL | 57 | 6 | 11 | 17 | 10 | – | – | – | – | – |
| 2022–2023 | Fribourg-Gottéron | NL | 42 | 10 | 21 | 31 | 12 | 1 | 0 | 0 | 0 | 0 |
| 2023–2024 | Malmö Redhawks | SHL | 43 | 18 | 26 | 44 | 12 | – | – | – | – | – |
| 5 kautta | yhteensä | NHL | 119 | 14 | 28 | 42 | 28 | – | – | – | – | – |
| 4 kautta | yhteensä | AHL | 164 | 38 | 88 | 126 | 50 | 9 | 3 | 1 | 4 | 2 |
| 1 kausi | yhteensä | NL | 42 | 10 | 21 | 31 | 12 | 1 | 0 | 0 | 0 | 0 |
| 2 kautta | yhteensä | SM-liiga | 17 | 5 | 4 | 9 | 2 | – | – | – | – | – |

Lähteet
-------

* Janne Kuokkanen The Internet Hockey Databasessa (englanniksi)
* Janne Kuokkanen Eurohockey-sivustolla (englanniksi)
* Janne Kuokkanen *Elite Prospects*. Everysport Media Group AB.  (englanniksi)

### Viitteet

1. ↑  Karanteeneja, ottelusiirtoja ja etäpalavereita – Erikoinen Liiga-kausi urheilutoimenjohtajan silmin *karpat.fi*.  7.1.2021. Oulun Kärpät Oy. Viitattu 1.2.2021.
2. ↑  KASTELLIN LUKIOON HYVÄKSYTYT 2014 (pdf) *ouka.fi*. Oulun kaupunki. Viitattu 28.10.2019.
3. 1 2  Janne Kuokkanen The Internet Hockey Databasessa (englanniksi)
4. 1 2 3 4 5 6 7 8 9 10 11  Janne Kuokkanen *Elite Prospects*. Everysport Media Group AB.  (englanniksi)
5. ↑  Elite Prospects - Kiekko-Laser U16 *eliteprospects.com*. Everysport Media Group AB. Viitattu 26.9.2019. (englanniksi)
6. ↑  Elite Prospects - Kärpät U18 *eliteprospects.com*. Everysport Media Group AB. Viitattu 26.9.2019. (englanniksi)
7. ↑  Mennander, Pasi: B-nuorten SM-sarjan kauden 2013-14 palkitut pelaajat *leijonat.fi*.  9.3.2014. Suomen Jääkiekkoliitto ry – Finlands Ishockeyförbund rf. Viitattu 21.12.2022.
8. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 26.9.2019. (englanniksi)
9. ↑  Elite Prospects - Kärpät U20 *eliteprospects.com*. Everysport Media Group AB. Viitattu 26.9.2019. (englanniksi)
10. ↑  Eskelinen, Jesse: Hokki tyrmäsi RoKin – pohjoisen herruus Kajaaniin puhtaalla pelillä *Jatkoaika.com*.  27.2.2016. Jatkoaika r.y. Viitattu 30.4.2023.
11. ↑  Kokoonpanot *liiga.fi*.  10.3.2016. Jääkiekon SM-liiga Oy. Viitattu 11.3.2016.
12. ↑  17-vuotias Liiga-debytantti osui heti tolppien väliin – kahdesti *Jatkoaika.com*.  10.3.2013. Jatkoaika r.y. Viitattu 11.3.2016.
13. ↑  Otteluseuranta *liiga.fi*.  10.3.2016. Jääkiekon SM-liiga Oy. Viitattu 17.3.2016.
14. ↑  Kärpät sopimukseen norjalaispuolustajan kanssa – omille nuorille jatkosopimuksia *Jatkoaika.com*.  20.6.2016. Jatkoaika r.y. Viitattu 20.6.2016.
15. ↑  LONDON SIGNS KUOKKANEN *londonknights.com*.  18.7.2016. London Knights. Viitattu 18.7.2016. (englanniksi)
16. ↑  Elite Prospects - London Knights *eliteprospects.com*. Everysport Media Group AB. Viitattu 26.9.2019. (englanniksi)
17. ↑  Williams, Terrell: Canes Agree To Terms With Kuokkanen *nhl.com/hurricanes*.  23.3.2017. RALEIGH, NC:  Carolina Hurricanes. Viitattu 24.3.2017. (englanniksi)
18. ↑  Hurricanesiin lisää suomalaisväriä − Janne Kuokkaselle tulokassopimus *Jatkoaika.com*.  23.3.2017. Jatkoaika r.y. Viitattu 24.3.2017.
19. ↑  Alexander, Chip: Young enough for you? Two rookie forwards, D-man on Canes’ opening-night roster.  *The News & Observer*, 3.10.2017.
20. ↑  Kuokkanen debytoi Carolina Hurricanesissa Jeff Skinnerin vierellä *Jatkoaika.com*.  7.10.2017. Jatkoaika r.y. Viitattu 8.10.2017.
21. ↑  Minnesota Wild - Carolina Hurricanes - Octobert 7th, 2017 *NHL.com*.  7.10.2017. National Hockey League. Viitattu 1.2.2021. (englanniksi)
22. ↑  Terry, Miles: Canes Assign Janne Kuokkanen to Charlotte *nhl.com/hurricanes*.  30.10.2017. RALEIGH, NC:  Carolina Hurricanes. Viitattu 20.10.2019. (englanniksi)
23. ↑  Brown, Michael: Canes to Assign Eight Players to Charlotte *nhl.com*.  29.9.2018. RALEIGH, NC:  Carolina Hurricanes. Viitattu 20.10.2019. (englanniksi)
24. ↑  Canes Recall Kuokkanen from Charlotte *nhl.com/hurricanes*.  12.12.2018. RALEIGH, NC:  Carolina Hurricanes. Viitattu 20.10.2019. (englanniksi)
25. ↑  Trevor Carrick, Janne Kuokkanen Named AHL All Stars *oursportscentral.com*.  3.1.2019. OurSports Central. Viitattu 30.4.2023. (englanniksi)
26. ↑  Niedzielski, Nicholas: Andrew Poturalski Added To 2019 AHL All-Star Classic - Charlotte Checkers Hockey - gocheckers.com *gocheckers.com*.  18.1.2019. Charlotte Checkers.  Arkistoitu 30.4.2023. Viitattu 20.10.2019.
27. ↑  Hurricanes' Janne Kuokkanen: Out for season *CBSSports.com*.  16.3.2019. CBS Interactive Inc. Viitattu 20.10.2019. (englanniksi)
28. ↑  Onnela, Janne: AHL-fi­naa­lit jäivät Janne Kuok­ka­sel­ta väliin lonk­ka­leik­kauk­sen takia – "Ei tämä mes­ta­ruus aivan samalta tunnu" *kaleva.fi*.  9.6.2019. Kaleva Oy. Viitattu 30.4.2023.
29. ↑  Canes Trim Training Camp Roster by Eleven *nhl.com/hurricanes*.  26.9.2019. RALEIGH, NC:  Carolina Hurricanes. Viitattu 20.10.2019. (englanniksi)
30. ↑  RELEASE: Devils Acquire Janne Kuokkanen, Fredrik Claesson and 4th Rd Pick *nhl.com/devils*.  25.2.2020. New Jersey Devils. Viitattu 26.2.2020. (englanniksi)
31. ↑  Suhonen, Markus: Hurricanes paikkasi puolustustaan Sami Vatasella ja Brady Skjeillä − organisaatio luopui Janne Kuokkasesta saadakseen Vatasen *Jatkoaika.com*.  24.2.2020. Jatkoaika r.y. Viitattu 26.2.2020.
32. ↑  BLOG: Janne Kuokkanen Loaned to Liiga's Karpat *nhl.com/devils*.  18.9.2020. New Jersey Devils. Viitattu 18.9.2020. (englanniksi)
33. ↑  Lehtisaari, Matti: Kärpät kiinnitti lainapestillä Janne Kuokkasen – "Aku Rädyn loukkaantuminen pakotti reagoimaan" *yle.fi*.  18.9.2020. Yleisradio Oy. Viitattu 18.9.2020.
34. ↑  Kärpät isännöi JYPiä tyhjässä Raksilassa *karpat.fi*.  27.12.2020. Oulun Kärpät Oy. Viitattu 30.12.2020.
35. ↑  New Jersey Devils - Buffalo Sabres - January 30th, 2021 *NHL.com*.  30.1.2021. National Hockey League. Viitattu 1.2.2021. (englanniksi)
36. ↑  Seppä, Lassi: Janne Kuokkanen iski ensimmäisen NHL-maalinsa *Jatkoaika.com*.  30.1.2021. Jatkoaika r.y. Viitattu 31.1.2021.
37. ↑  New Jersey Devils - New York Rangers - February 16th, 2021 *NHL.com*.  16.2.2021. National Hockey League. Viitattu 18.2.2021. (englanniksi)
38. ↑  StatsCentre Twitterissä *twitter.com*.  17.2.2021. StatsCentre. Viitattu 30.4.2023. (englanniksi)
39. ↑  NHL Public Relations Twitterissä *twitter.com*.  14.3.2021. National Hockey League. Viitattu 10.8.2021. (englanniksi)
40. ↑  Janne Kuokkanen Re-Signs with Devils I RELEASE *nhl.com/devils*.  9.8.2021. Newark, NJ:  New Jersey Devils. Viitattu 10.8.2021. (englanniksi)
41. ↑  Isokoski, Riku: Viime kauden suomalaisyllättäjä Janne Kuokkanen teki jatkosopimuksen Devilsin kanssa *Jatkoaika.com*.  9.8.2021. Jatkoaika r.y. Viitattu 10.8.2021.
42. ↑  Pulkkinen, Aki-Petteri: Janne Kuokkanen kertaa vaikeaa NHL-kauttaan − haaveili myös MM-kotikisoista: "Ei otettu yhteyttä" *Jatkoaika.com*.  17.5.2022. Jatkoaika r.y. Viitattu 21.12.2022.
43. ↑  Tallskog, Mika: Janne Kuokkasen Devils-ura päättyy – joukkue ostaa ulos hyökkääjän sopimuksen *Jatkoaika.com*.  17.5.2022. Jatkoaika r.y. Viitattu 21.12.2022.
44. ↑  Tallskog, Mika: Janne Kuokkanen jättää NHL:n taakseen – ura jatkuu Sveitsissä *Jatkoaika.com*.  28.7.2022. Jatkoaika r.y. Viitattu 21.12.2022.
45. ↑  Leinonen, Otto: Ruotsalaisseura hankki Leijonat-pelurin – Kaikki ei mennyt kuitenkaan oikein *iltalehti.fi*.  18.4.2023. Alma Media Suomi Oy. Viitattu 30.4.2023.
46. ↑  Elite Prospects - Hlinka Gretzky Cup Stats 2015-2016 *eliteprospects.com*. Everysport Media Group AB. Viitattu 26.9.2019. (englanniksi)
47. ↑  Elite Prospects - Finland U18 *eliteprospects.com*. Everysport Media Group AB. Viitattu 26.9.2019. (englanniksi)
48. ↑  Tilanne 12.11.2023
49. ↑  Leijonat ja Tre Kronor kaukaloon klo 14.30 - Suomen kentälliset - Suora lähetys TV5 & discovery+ *leijonat.fi*.  17.12.2022. Suomen Jääkiekkoliitto ry – Finlands Ishockeyförbund rf. Viitattu 21.12.2022.
50. ↑  Varjonen, Terhi: Leijonien parhaana palkittu hyökkääjä Janne Kuokkanen: "Oli hienoa pelata tänään" *leijonat.fi*.  20.4.2023. Suomen Jääkiekkoliitto ry – Finlands Ishockeyförbund rf. Viitattu 20.11.2023.
51. 1 2  Rajamäki, Toni: Kommentti: Nimet muistiin – NHL Draftin vähemmän tunnetut suomalaiset *Faneille.com*.  29.1.2016.  "Kärppien A-nuorten ykkössentteri, joka on pelityyliltään verrattavissa muun muassa **Sebastian Ahoon**..." Viitattu 17.4.2016.
52. 1 2 3  Korkalainen, Jere: Älkää tuomitko Janne Kuokkasta! *Jatkoaika.com*.  2.1.2018. Jatkoaika ry. Viitattu 2.1.2018.
53. 1 2  Siira, Kimmo: Veitsenterävä peliäly avasi Kuokkaselle NHL-oven – "Samoja piirteitä kuin Valtteri Filppulassa" *kaleva.fi*.  6.10.2019. Kaleva Oy. Viitattu 20.10.2019.